Etter flere år med bensindrevne biler forandret konkurransen seg. Med introduksjonen av en ny elektrisk klasse i 2010 i Formula Student UK- og Formula Student Germany-konkurransene, skiftet flere topp-lag til elektrisk drevet motor. Ytelsen som de elektriske bilene viste i 2010-sesongen gjorde at DUT Racing skiftet til den nye klassen i 2011. Det var ikke bare ytelsen av bilen som tok en del i beslutningen, men også utfordringen av å re-designe nesten alle delene av bilen og dermed utfordre studentene i deres ingeniørferdigheter. Med dette kom suksess: 2011-sesongen er den mest vellykkede sesongen for laget så langt. Med DUT11 vant laget både konkurransen i Storbritannia og i Tyskland. DUT12 var den andre elektriske bilen til DUT Racing. Den største forskjellen sammenlignet med DUT11 var implementeringen av firehjulstrekk. Det gjorde det mulig å bruke bremseenergi fra alle fire hjul til å lade batteriene, og dermed gjøre bilen mer effektiv. Med en andreplass i Formula Student UK og enda en seier i Formula Student Germany, viste det elektriske konseptet seg vellykket. Med en tid på 3,45 sekunder på akselerasjonstesten (0-75 meter), satte bilen en ny rekord med den raskeste akselerasjonstiden noensinne av en Formula Student-racerbil.